Oll Hinrich Kloth was Schippskaptein.
An sinen Burd was dat man ganz gewöhnlich
Un sihr unnaschig antauseihn,
Un hei ok sülwst, hei was persönlich
Up sine Ort nicks weniger as »fein«.
Dat güng bi em man muddlig tau,
Indessen, wenn em wer besöcht,
Denn kramt hei all'ns en beten t'recht,
Namm't mit de Wohrheit nich genau
Un log för sinen Muddelkram
'ne schöne Utred glik tausam.
Un ok sin Lüd', de wüßten drup tau lopen,
Wenn hei irst log, denn logen s' alltauhopen.